ЖАТАХАНАҒА ОРНАЛАСУ ТӘРТІБІ

1. Жалпы ережелер

1.1. Колледж жатақханасына орналасу және тұру ережелері (әрі қарай – Ережелер) Қазақстан Республикасының нормативтік құжаттары негізінде әзірленген.

1.2. Қазақстан Республикасы Білім және ғылым министрінің 2015 жылғы 14 сәуірдегі №200 бұйрығына сәйкес, «Техникалық және кәсіптік білім беру саласында көрсетілетін мемлекеттік қызметтер стандартын бекіту туралы» Қарағанды облыс әкімінің қаулысы.

2. Студенттік жатақханаға орналастыру және орын ұсыну тәртібі

2.1. Колледждің жатақханасында тұруды қажет ететін студент директор атына өтініш береді. Өтінішке қажетті дәлелдеуші анықтамалар/құжаттар қоса беріледі.

2.2. Жатақханада орын колледждің келесі санаттағы студенттеріне беріледі:

а) Қазақстанның басқа өңірлері мен алыс аудандардан келген студенттерге;

б)  ата-ананың қарауынсыз қалған жетім студенттерге;

в) жартылай жетімдерге;

г)  мүгедектерге;

д)  «Алтын алқа», «Күміс алқа» белгілерімен марапатталған аналардың балаларына;

е) жағдайы төмен және көп балалы жанұядан шыққан студенттерге.

2.3. Жатақханаға орналасу үшін орналасушының жеке куәлігі және  денсаулығы жөніндегі анықтама, тұрғылықты мекенжайы туралы анықтама және жоғарыдағы санаттарға жататындығын куәландыратын анықтама (барлық анықтама нотариалды куәландырылған болуы тиіс)  негізінде жүзеге асады.

2.4. Білім алушылар жатақханаға орналасу барысында осы Ережелермен, колледждің ішкі еңбек тәртібінің Ережелерімен танысып, электртұрмыстық қондырғыларды, тұрмыстық радиоаппараттарды пайдалану кезінде техника қауіпсіздігі бойынша нұсқаулықпен танысуы тиіс, жеке электртұрмыстық құрылғыларды пайдаланудың белгіленген тәртібімен және жатақханада орынды босату тәртібімен танысуы тиіс.

3. Студенттік жатақхананың кіріп-шығу тәртібі

3.1. Студенттік жатақханаға кіріп-шығу тәртібі жүзеге асырылады:

- өмір сүрудің тәртібі мен қауіпсіздігі бойынша кезекші вахтерлермен тәулік бойы:

3.2. Жатақхана әкімшілігінің студенттік жатақханада белгіленген тәртіпті сақтау талабы барлық тұрғындарға бірдей қойылады.

3.3. Кезекші (вахтер) 22.00-6.00 аралығында келген сутеденттердің барлығын журналға енгізіп отыруы тиіс.

3.4. Жатақханада тұрмайтын тұлғалар жатақханаға 07.00-22.30 аралығында тұрғындардың шақыруы бойынша ғана кіре алады. Тұрғындар қонақты вахтада қарсы алуға міндетті. Вахтада келген қонақтың жеке куәлігі қалады.

3.5. Қонақ қайтқан жағдайда тұрғын қонақты вахтаға дейін шығарып салуы тиіс.

3.6. Бөлмеде тұрмайтын тұлға осы бөлменің басқа тұрғындарының келісім арқылы бола алады.

3.7. Қонақтар, оның ішінде колледж білім алушылары жанұясының мүшесі, студенттік жатақхананың қонақ бөлмелерінде (болған жағдайда), бос орын болса уақытша тұруға құқылы.

3.8. Қонақтардың осы Ережелердің және ішкі еңбек тәртібінің сақтауы бойынша жауапкершілік шақырушы тұрғынға жүктеледі.

3.9. Жатақханада тұратын немесе олардың қонақтары жатақханаға уақытша қонақ болған кезде жатақхана ережелерін бұзған жағдайда,  жатақхананың меңгерушiсi бұзушылық жасағандардан түсiнiктеме алып,  тәртiптiк шара қолдану үшін колледж басшысына тиiстi қызметтiк хатпен бiрге жіберіледі.

3.10. Кезекші  (вахтер) бөтен тұлғалардың жатақханада тәртіп бұзушылық болуы мүмкін деп қауіптенетін жағдайда оларды жатақханаға кіргізбеуге құқылы. Мұндай шешімге шағымдануды жатақхана меңгерушісі арқылы, ол болмаған жағдайда кезекші оқытушы және директордың тәрбие жөніндегі орынбасары арқылы шешуге болады.

 4. Студенттік жатақхана тұрғындарының құқығы

4.1 Студенттік жатақхана тұрғындары құқылы:

- өздеріне бекітілген тұрғылықты бөлмеде осы Ережелерді, ішкі еңбек тәртібінің ережесі оқудың барлық мерзімінде  тұруға құқылы;

- өздік жұмыс жасауға арналған бөлмелерді, мәдени-тұрмыстық шараларға арналған орындарды, жатақхананың қондырғылары мен жабдықтарын қолдануға құқылы;

- жатақхана меңгерушісіне уақтылы жөндеу жұмыстарын жасау туралы, тұрғынның кінәсінен емес істен шыққан қондырғылар мен жабдықтарды ауыстыру туралы өтініш жасауға құқылы;

- жатақхананың студенттік кеңесін қалыптастырып, оған мүше болып сайлануға құқылы;

- жатақхана студенттік кеңесі арқылы тұрғын үй-тұрмыстық жағдайды шыңдау, тәрбие жұмысы мен бос уақытты дұрыс ұйымдастыру бойынша мәселелерді шешуге құқылы.

**5. Студенттік жатақхана тұрғындарының міндеттері**

5.1  Студенттік жатақхана тұрғындары міндетті:

- орналасқан жері бойынша тіркеу үшін және әскери есепке алу үшін құжаттарды белгіленген тәртіп және уақытта тапсыруға;

- осы Ереженің 3.5 тармағында көрсетілген уақытта қонақтарды қабылдауға;

- өздік жұмысқа арналған орынды және мәдени-тұрмыстық шараларға арналған орындарды  пайдалану кезінде тыныштық сақтауға және аталған орындарды басқа тұрғындардың пайдалануына кедергі келтірмеуге;

- осы Ережені, қауіпсіздік техника ережелерін, өрт қауіпсіздігі ережелерін қатаң сақтауға;

- тұрмыстық электржабдықтарын пайдалану бойынша нұсқауларды қатаң сақтауға;

- жатақханадағы арнайы орындар мен жабдықтарды, қондырғыларды ұқыпты пайдалануға;

- электржарығы мен суды үнемді етіп пайдалануға;

- тұрғылықты орын мен ортақ орындарды пайдалануда тазалық пен тәртіпті сақтауға, өз бөлмелерінде тазалық жұмыстарын күн сайын кезекшілік кестесіне сәйкес жүргізуге;

- материалдық шығын келтірген жағдайда ҚР заңнамасына сәйкес өтімін толтыруға;

- жатақхана жұмысшыларының талаптары бойынша жеке куәлікті көрсетуге;

- осы Ережелерінің орындалуын қадағалау, мүліктердің бүтіндігін тексеру.

5.2 Жатақхана тұрғындарына тыйым салынады:

- бір бөлмеден екінші бөлмеге өз бетінше көшуге;

- бір бөлмеден екінші бөлмеге жабдықтарды өз бетінше тасымалдауға,

- электрсымдарын өз бетінше қайта жасауға және электр жүйесін өз бетінше жөндеуге;

- басқа бөлмелерде тұратын тұрғындардың тыныштығын бұзбау үшін 22:00-ден 07.00-ге дейінгі уақыт аралығында теледидар көрмеуге, радиоқабылдағыштарды, магнитофондарды және басқа да қатты дыбысты заттарды пайдаланбауға және де басқа іс-әрекеттер жасамауға;

- арнайы бөлінген орындардан басқа тұрғын бөлмелерінің қабырғаларына, ортақ орындардың қабырғаларына хабарландыру, сабақ кестелерін және т.б. жапсыруға;

- жатақхана орындарында темекі тартуға;

- белгіленген тәртіпті бұза отырып, бөтен тұлғаларды жатақханаға кіргізуге және (немесе) оларды жатақхана түнетуге; басқа тұлғаларға, оның ішінде – басқа бөлме тұрғындарына тұрғылықты орын ұсынуға;

- жатақханаға ішімдік немесе есірткі қолданған күйде келуге, алкоголдік ішімдіктерді қолдануға және сақтауға;

Жатақханада тыйым салынады:

- ішімдік және есірткі заттарын сатуға;

- жатақхана меңгерушінің рұқсатынсыз қосымша құлып орнатуға немесе құлыптарды қайта жасау немесе оларды ауыстыруға;

- тұрғылықты орында ашық от көздерін пайдалануға;

- жатақханада үй жануарларын ұстауға;

- бөлмеде тұратын тұрғындарға кедергі келтіретін үлкен көлемді заттарды сақтауға болмайды.

**6. Жатақхана әкімшілігінің құқығы**

6.1 Студенттік жатақхана әкімшілігі құқылы:

- жатақхана өмір сүру жағдайын жақсарту бойынша ұсыныстарын білдіруге;

- жатақхананың студенттік кеңесімен бірлесе отырып, ішкі тәртіпті бұзатын тұрғындарға  тәртіптік жаза қолдану туралы ұсыныстарды деканның қарауына ұсынуға.

**7. Колледж әкімшілігінің міндеттері**

7.1 Колледж әкімшілігі міндетті:

- білім алушыларға  Қазақстан Республикасының заңнамасына және жатақхана тұру нормаларына, колледж студенттік жатақханасы туралы Ережеге сәйкес студенттік жатақханадан орын беруге;

- студенттік жатақхана орындарын белгіленген санитарлық ережелер мен нормаларға сәйкес қажетті жағдайда ұстауға;

- студенттік жатақхананы жиһазбен, қондырғылармен, төсек орын заттарымен және басқа да жабдықтармен кешендендіруге;

- студенттік жатақхананың штатын белгіленген тәртіпке қызмет көрсету құрамымен толықтыру;

- қауіпті аурумен ауырған жағдайда студенттік жатақхана тұрғынын дәрігер кеңесі негізінде арнайы бөлмелерге уақытша ауыстыруға;

- жатақхананың  студенттік кеңесіне өзін-өзіне қызмет көрсету, еңбек жағдайын жақсартуға, тұрмыс және тұрғындардың демалысын жақсарту мәселелері бойынша студенттік өзін-өзі басқаруды дамыту жұмыстарына қолдау көрсетуге;

- студенттік жатақханада тұрмыстық, мәдени-тұрмыстық жағдайды жақсарту бойынша шараларды жүзеге асыру, тұрғындардың ұсыныстарын іске асыру бойынша уақтылы шаралар қолдану, оларды қолданылған шаралар жөнінде хабардар етуге;

- санитарлық талаптар мен еңбек қорғау ережелеріне сәйкес студенттік жатақхананың барлық орындарын жылу жүйесі мен жарықпен қамтамасыз етуге;

- студенттік жатақхананы және бекітілген аумақты тазалау, қызмет ету, жайландыру бойынша жұмыстар жүргізу барысында қажетті қондырғылармен, жабдықтармен, құралдармен және материалдармен қамтамасыз етуге;

- студенттік жатақхана аумағында күзет пен белгіленген өткізу тәртібін сақтауды қамтамасыз етуге.

**8. Студенттік жатақхана әкімшілігінің міндеттері**

8.1 студенттік жатақхананың әкімшілігі міндетті:

- тұрғындарды келген орындары бойынша тіркеу үшін құжаттардың болуын қамтамасыз етуге;

- жатақхана орындарын белгіленген санитарлық нормалар мен ережелерге сәйкес сақтауға;

- жатақхананы жиһазбен, қондырғылармен, төсек орындарымен және басқа да жабдықтармен қамтамасыз ету;

- жатақханаға, жабдықтарға, қондырғыларға ағымдық жөндеу жүргізуді қамтамасыз етуге, жатақханаға бекітілген аумақты, жасыл желекті лайықты деңгейде ұстауға;

- жатақхананың құбыр жүйесінде, электржүйесінде, су желісінде болған ақауларды шұғыл түрде жөндеуге;

- жатақхана тұрғындарын қажетті өздік жұмысына арналған орындар, демалыс орындары және тұрмыстық бөлмелермен қамтамасыз етуге;

- жатақхана бөлмелерін пайдалану бойынша және санитарлық жағдайы бойынша кемшіліктерін анықтау мақсатында жатақхананың барлық орындарын күнделікті тексеріп отыруы керек;

- 10 күнде бір реттен кем емес  төсек жаймаларын ауыстырып отыруы тиіс;

- жатақхана тұрғындарына тұрмыстық техниканы, аппараттарды қолдану барысында техника қауіпсіздігі мен тұрмыстық электро құралдарымен қолдану нұсқауын сақтаған жағдайда тұрмыстық техника мен аппаратураны пайдалануға;

- жатақхананың студенттік кеңесінің өмір сүру жағдайын жақсарту, тіршілік және тұрғының демалысы мәселелері бойынша жатақхананың жұмысын күшейту;

- тұрғындардың ұсыныстарын жүзеге асыру бойынша шара қолдану, оларды қолданылған шаралар жөнінде хабардар ету;

- студенттік жатақхананы және бекітілген аумақты өз еркімен тазалау, қызмет ету, жайландыру бойынша жұмыстар жүргізу барысында қажетті қондырғылармен, жабдықтармен, құралдармен және материалдармен қамтамасыз етуге;

- жатақханада тұратын тұрғындар мен персоналды өрт қауіпсіздігі мен қоғамдық қауіпсіздігімен қамтамасыз етуге.

 **9. Студенттік жатақхана тұрғындарының жауапкершілігі**

9.1 Осы Ережелерді бұзғаны үшін тұрғындарға жатақхана әкімшілігінің ұсынысы бойынша Қазақстан Республикасының заңнамасы, Академия жарғысы және ішкі еңбек тәртібінің ережесіне сәйкес қоғамдық және тәртіптік қатысы бар шаралар қолданылады.

Жатақханадан шығару түріндегі тәртіптік жаза Академияның тұрғын үй комиссиясымен белгіленген тәртіпке сай қарастырылады.

9.2 Академия жарғысы және ішкі еңбек тәртібінің ережесінде қарастырылған міндеттерді бұзған тұрғындарға келесі тәртіптік жаза қолданылады:

а) ескерту;

ә) сөгіс;

б) жатақханадан шығару;

в) жатақханада тұрғылықты орынды жалға алу келісімін бұза отырып, Академиядан шығару.

9.3 Тәртіптік жаза қолдану факультет деканының ұсынымы бойынша Ректор бұйрығымен рәсімделеді.

**10. Студенттік жатақхана тұрғындарын шығару тәртібі**

10.1 Тұрғындар келесі жағдайларда шығарылуы мүмкін:

а) тұрғылықты орнын дұрыс пайдаланбаса;

ә) тұрғылықты орынды өздері немесе олардың жауапкершілігіндегі тұлғалар бұзса немесе зақым келтірсе;

б) келген жері бойынша тіркелуден бас тартса;

в) тұрғындардың құқығын жүйелі түрде бұзса, көршілердің тыныштығын алса, оларға бір тұрғылықты орында бірге тұруға мүмкіндік бермесе;

г) жатқхана тұрғындарының жазбаша ескертусіз екі айдан көп болмаған жағдайда;

д)  жатақханаға ішкілік ішіп немесе есірткі пайдаланған күйде келсе;

е) есірткі заттарын сақтап, таратса, қолданса;

ж) тұрғындар жатақханада жарылғыш, химиялық қатерлі заттарды, оқты қаруларды сақтаса;

з) колледждан шығарылса;

и) Қазақстан Республикасының заңнамасында қарастырылған басқа да жағдайларда.

Үлгі

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
/Колледж басшысының толық аты-жөні/
(болған жағдайда)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
/мамандығының/
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
/тобының, курс/студенті
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
/аты-жөні толық жазылсын/
(болған жағдайда)
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ӨТІНІШ**

Маған колледж жатақханасынан бір орын бөліп беруіңізді сұранамын.
Келген жерім\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

«\_\_\_\_» \_\_\_\_\_\_\_\_\_\_\_\_\_\_\_\_\_\_\_ 20\_\_\_ ж. \_\_\_\_\_\_\_\_\_\_\_\_\_\_\_\_\_\_\_\_\_\_\_
                                                 /қолы/

**Колледж жатақханасына орналасу үшін тапсырылатын құжаттар тізімі**

-   Үлгіге сәйкес жатақханадан орын беру туралы өтініш;

-   отбасы болған жағдайда отбасының құрамы туралы анықтама;

-   ата-анасының біреуі немесе ата-аналары қайтыс болған жағдайда, әлде жетім балалар үйінен анықтама;

-   отбасында 4 және одан да көп бала болған жағдайда, көп балалы отбасы туралы анықтама (көп балалы отбасының балалары үшін);

-   мүгедек екендігін растау туралы анықтама;

-   жеке тұлғаны куәландыратын құжаттың көшірмесі.